10 studies oor die boek Filippense se boodskap vir gelowiges vandag.
Riekert Botha neem lesers in Ek is tot alles in staat deur ­die vreugde-brief Filippense en daag elk­een uit om die ware betekenis van dié bekende boek te ontdek.
Dié bekende skrywer en radiopersoonlikheid breek Filippense in 10 studies op om te sien wat hierdie boek vir elkeen indi­vidueel, asook in die groter prentjie van die boek wil sê.
Eerstens word daar gekyk vir wie die boek oor­spronklik geskryf is en wat die boodskap vir hulle was. Dan kan die leser uitvind wat hierdie boek vir hom of haar per­soonlik sê. Ons omstandighede is vandag anders as die eerste lesers van die brief s'n, maar God se boodskap bly dieselfde deur al die eeue heen. Groot gedeeltes Bybelteks uit die NLV in Ek is tot alles in staat sorg ook vir maklike naslaan.
Riekert Botha is ’n tentmakerleraar en was voorheen leraar van die Baptiste-gemeente op Vredendal in die Wes-Kaap. Riekert beskik oor die grade BTh (honneurs) van die Global University en ’n MTh van die North­western Theological Seminary, waar hy ook sy PhD in berading ontvang het. Riekert is die skrywer van die bekende Pleisters vir die siel-reeks. Hy is getroud met Pippa en hulle het drie kinders.
In die eerste week van hierdie Bybelstudie is dit belangrik om
op jou eie rustig kennis te maak met die boek Filippense. Vra
die Here in gebed om jou studie te seën en sy waarheid aan jou
Hier volg ’n paar wenke om jou deelname aan hierdie studie
so vervullend moontlik te maak:
1. Lees op een slag deur die hele boek Filippense. Lees vinnig
sonder om gedeeltes te oordink. Kry ’n oorsig van die boek.
Moenie op hierdie stadium kommentare raadpleeg nie. Dis
net jy en die Bybel. Lees die boek ’n paar keer deur.
2. Skryf nou jou begrip van die kern van die boek neer. Moet
steeds geen kommentare raadpleeg nie. Ons sal dit later doen.
Nou is dit net eers belangrik dat jy jou eie idee van Paulus se
brief kry. Vra jou af:
12 Ek is tot alles in staat
• Waaroor gaan hierdie boek?
• Wat is die rede vir hierdie boek?
• Wat is die kern van dit wat Paulus hier skryf?
3. Sodra jy punt 2 afgehandel het, kan jy begin om elke hoofstuk
afsonderlik te lees en jou af te vra:
• Waaroor gaan hierdie hoofstuk?
• Watter bydrae lewer hierdie hoofstuk tot die boek?
• Watter gedeeltes is onduidelik of moeilik verstaanbaar?
Skryf enkele gedagtes daaroor neer.
4. As jy tot hier gekom het, is jy reg om bietjie wyer te lees oor
die boek. Lees na oor:
• die agtergrond van die boek
• wanneer dit geskryf is
You're reviewing: Ek Is Tot Alles In Staat (Sagteband)
Joke, Sonia, Leonie, Rita, Katie wrote:
"Lanklaas het ons groepie so 'n bybelstudie geniet! Baie prakties, en tot groot seën." - Posted on 4/5/16
Kolossense - 'n Bybelstudie (Sagteband)
Openbaring Ontsluit (Sagteband)
Words Of Jesus For Men (LuxLeather)